Orbán Viktor miniszterelnök hamarosan bejelentést tesz, a teljes nyilatkozatot várhatóan délben közvetíti majd az M1.

Elképzelhető, hogy a gazdasági válságkezelő csomagról tudunk meg újabb részleteket. Gulyás Gergely Miniszterelnökséget vezető miniszter a szombati kormányinfón ismertette, hogy különadókat vezet be a kormány, 1345 milliárd jut gazdaságvédelemre.

Ennek részeként megfelezik a pártok támogatását, a bankokra és multikra pedig különadókat vetnek ki. A GDP 18-22 százalékát fogja érinteni a gazdaságvédelmi akcióterv.

Gulyás szombaton azt mondta, a járványügyi alap létrehozásáról ő adott tájékoztatást, de a történelmi gazdaságmentő csomagot Orbán ismerteti hétfőn. Kedden pedig várhatóan Palkovics László innovációs és technológiai miniszter, valamint a Magyar Nemzeti Bank közöl részleteket.

A Magyar Kereskedelmi és Iparkamarába (MKIK) tömörülő vállalatok gazdaságvédelmi javaslatcsomagot tettek a kormány asztalára. Az ország talán legbefolyásosabb lobbiszervezetének a munkahelyek megőrzésére, adók eltörlésére és a cégek működését fenntartó állami támogatásokra vonatkozó ötleteiről itt olvashat.

Durva influenza vagy veszélyes világjárvány?

Vannak, akiknek már nincsenek kérdéseik,

És vannak, akik az Indexet olvassák!

Támogasd te is a független újságírást, hogy ebben a nehéz helyzetben is tovább dolgozhassunk! Kattints ide!